CELEX: 62022CN0179
Language: ga
Date: 2022-03-08 00:00:00
Title: Cás C-179/22: Iarraidh ar réamhrialú ón Curtea de Apel București (an Rómáin) a taisceadh an 8 Márta 2022 – Imeachtaí coiriúla in aghaidh AR

7.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 222/14
            
         
      Iarraidh ar réamhrialú ón Curtea de Apel București (an Rómáin) a taisceadh an 8 Márta 2022 – Imeachtaí coiriúla in aghaidh AR
      (Cás C-179/22)
      (2022/C 222/26)
      Teanga an cháis: an Rómáinis
      
         An chúirt a rinne an tarchur
      
      Curtea de Apel București
      
         Páirtí sna príomhimeachtaí
      
      AR
      
         Na ceisteanna a tharchuirtear
      
      
                  1)
               
               
                  An gá forálacha Airteagal 25 de Chinneadh Réime 2008/909/CGB (1) a léirmhíniú sa chiall go bhfuil an t-údarás breithiúnach a fhorghníomhaíonn an barántas gabhála Eorpach, má tá sé ar intinn aige Airteagal 4(6) de Chinneadh Réime 2002/584/CGB (2) a chur i chun aitheantas a thabhairt don bhreithiúnas lena ngearrtar pianbhreith, faoi cheangal a iarraidh go ndéanfar an breithiúnas agus an deimhniú arna eisiúint de bhun Chinneadh Réime 2008/909/CGB [a chur ar aghaidh] agus toiliú an Stáit a chuireann an phianbhreith a fháil de bhun Airteagal 4(2) den Chinneadh Réime 2008/909/CGB?
               
            
                  2)
               
               
                  An gá forálacha Airteagal 4(6) de Chinneadh Réime 2002/584/CGB, arna léamh i gcomhar le hAirteagail 25 agus 4(2) de Chinneadh Réime 2008/909/CGB, a léirmhíniú sa chiall go bhféadfaidh an Stáit a thug an phianbhreith mar thoradh ar dhiúltiú barántas gabhála Eorpach a fhorghníomhú a eisíodh chun pianbhreith choimeádta a fhorghníomhú agus chun breithiúnas lena ngearrtar pianbhreith a aithint, gan é a fhorghníomhú go héifeachtach trí phríosúnacht an duine faoi phianbhreith tar éis pardún a fháil agus an phianbhreith a chur ar fionraí faoi dhlí an Stáit fhorghníomhaithigh, gan toiliú an Stáit a chuireann an phianbhreith a fháil i gcomhthéacs an nós imeachta maidir le haitheantas, an ceart chun an phianbhreith a fhorghníomhú a fhorghéilleadh faoi Airteagal 22(1) de Chinneadh Réime 2008/909?
               
            
                  3)
               
               
                  An gá forálacha Airteagal 8(1)(c) de Chinneadh Réime 2002/584/CGB a léirmhíniú sa chiall nach mbeidh breithiúnas lena bhforchuirtear pianbhreith choimeádta ar eisíodh barántas gabhála Eorpach ar a bhonn, ar diúltaíodh dá fhorghníomhú faoi Airteagal 4(6) [den Chreat-Chinneadh sin] mar aon le haitheantas don bhreithiúnas lena ngearrtar pianbhreith ach gan é a fhorghníomhú go héifeachtach trí phríosúnacht an duine faoi phianbhreith tar éis pardún a fháil agus an phianbhreith a chur ar fionraí, i gcomhréir le dlí an Stáit fhorghníomhaithigh, agus gan toiliú an Stáit a chuireann an phianbhreith a fháil i gcomhthéacs an nós imeachta aitheantais, in-fhorghníomhaithe a thuilleadh?
               
            
                  4)
               
               
                  An gá forálacha Airteagal 4(5) de Chinneadh Réime 2002/584/CGB a léirmhíniú sa chiall gurb ionann breithiúnas lena ndiúltaítear barántas gabhála Eorpach a fhorghníomhú a eisíodh chun pianbhreith choimeádta a fhorghníomhú agus chun breithiúnas lena ngearrtar pianbhreith a aithint de bhun Airteagal 4(6) de Chinneadh Réime 2002/584/CGB, ach gan é a fhorghníomhú go héifeachtach trí phríosúnacht an duine faoi phianbhreith tar éis pardún a fháil agus an phianbhreith a chur ar fionraí, i gcomhréir le dlí an Stáit fhorghníomhaithigh (Ballstát de chuid an Aontais) agus gan toiliú an Stáit a chuireann an phianbhreith a fháil i gcomhthéacs an nós imeachta aitheantais, agus breithiúnas “ó thríú Stát i leith na ngníomhartha céanna”?
                  Má tá freagra dearfach ar an gceathrú ceist:
               
            
                  5)
               
               
                  An gá forálacha Airteagal 4(5) de Chinneadh Réime 2002/584/CGB a léirmhíniú sa chiall gurb ionann breithiúnas lena ndiúltaítear barántas gabhála Eorpach a fhorghníomhú a eisíodh chun pianbhreith choimeádta a fhorghníomhú agus chun breithiúnas lena ngearrtar pianbhreith a aithint de bhun Airteagal 4(6) de Chinneadh Réime 2002/584/CGB, agus an phianbhreith a chur ar fionraí, i gcomhréir le dlí an Stáit fhorghníomhaithigh, agus pianbhreith atá “á cur isteach faoi láthair” i gcás nach bhfuil maoirseacht ar an duine ar cuireadh pianbhreith air tosaithe fós?
               
            
         (1)  Cinneadh Réime 2008/909/CGB ón gComhairle an 27 Samhain 2008 maidir le prionsabal an aitheantais fhrithpháirtigh a chur i bhfeidhm ar bhreithiúnais in ábhair choiriúla lena bhforchuirtear pianbhreitheanna coimeádta nó bearta a bhaineann le cailleadh saoirse chun iad a fhorfheidhmiú san Aontas Eorpach. (IO 2008, L 327, lch. 27).
      
         (2)  Cinneadh Réime 2002/584/CGB ón gComhairle an 13 Meitheamh 2002 maidir leis an mBarántas Gabhála Eorpach agus na nósanna imeachta um thabhairt suas idir na Ballstáit (IO 2002 L 190, lch. 1).